Pta-vrou vas oor Gumtree-advertensie | Maroela Media
Argieffoto van weggooibabadoeke ter illustrasie
Kapt. Augustina Selepe het gesê Van Wyk het glo 'n vrou bedrieg ná 'n advertensie op Gumtree. "Die slagoffer beweer sy het 'n advertensie op Gumtree gesien oor 'n geleentheid om babadoeke van 'n maatskappy genaamd NKE Babies te koop," het Selepe verduidelik. "Sy het glo 'n bedrag van R32 735 in die beskuldigde se rekening gedeponeer."
Die klaagster het navraag gedoen oor haar bestelling, maar sy het geen antwoord gekry nie. Die vrou het uiteindelik die saak by die polisie aangemeld en die verdagte is ná inligting opgevolg is, in Montana in Pretoria in hegtenis geneem.
Selepe het gesê die saak is vir sewe dae uitgestel weens verskeie ander sake waar Van Wyk ook betrokke is.
"Mense moet bedag wees op kriminele aktiwiteit waar misdadigers van klein aanlynadvertensies gebruik maak om gebruikers te bedrieg," het sy bygevoeg. "In hierdie geval kon ons die verdagte gelukkig opspoor. In ander gevalle is dit baie moeilik om verdagtes te vind, aangesien ander webwerwe nie die identifikasiebesonderhede van sy gebruikers verifieer nie."
Goed so, skelms moet maar braai! !!
Wie koop R33 k se babadoeke sonder om die verskaffer te ken? Jy betaal nie net geld oor nie. Eks bly die skelm is gevang!
Wonder net hoeveel weggooibabadoeke kry jy vir R32 735? Het die vrou 'n sesling?
Liewe mensdom..R32 duisend se doeke?!
Dom, liggelowig of geldgierig, noem dit wat jy wil maar iemand wat R32000 spandeer om babadoeke van 'n onbekende vervaardiger te koop, moet maar die gevolge dra. In die eerste plek is dié goedkoop doeke van swak gehalte en jy hoef nie 'n kenner te wees om dit te weet nie. Nee-wat tannie, jy kan jou geldjies maar afskryf en ek hoop jy het jou les nou geleer.